"**โนรัชเชียน**" (อังกฤษ: No Russian) เป็นด่านหนึ่งในวิดีโอเกมปี 2009 *คอลล์ออฟดิวตี: มอเดิร์นวอร์แฟร์ 2* และเวอร์ชันผลิตใหม่ *คอลล์ออฟดิวตี: มอเดิร์นวอร์แฟร์ 2 แคมเปญรีมาสเตอร์* ซึ่งเป็นที่พูดคุยและถกเถียง ในด่าน ผู้เล่นจะมีส่วนร่วมในการกราดยิงหมู่ภายในท่าอากาศยานสมมุติแห่งหนึ่งในมอสโก ประเทศรัสเซีย ด่าน "โนรัชเชียน" ถือเป็นด่านที่มีภาพไม่น่าอภิรมย์มากกว่าด่านอื่น ๆ ในเกมอย่างเห็นได้ชัด ผู้เล่นจะไม่ถูกบังคับให้ยิงใครเลย ยกเว้นเพียงเจ้าหน้าที่เอฟเอสบีขณะกำลังหลบหนีออกจากท่าอากาศยาน ซึ่งหากไม่ทำจะไม่ผ่านด่าน นอกจากนี้ ผู้เล่นสามารถเลือกข้ามด่านนี้ไปได้โดยสิ้นเชิงหากรู้สึกไม่สบายใจกับการเล่นโดยไม่ถูกลงโทษใด ๆ ในเกม พล็อตเรื่องของ "โนรัชเชียน" เกี่ยวข้องกับเจ้าหน้าที่ซีไอเอ โจเซฟ ออลเลน (Joseph Allen) ซึ่งปลอมตัวมาเพื่อพยายามทำภารกิจที่จะได้รับความไว้วางใจโดยผู้ก่อการร้ายชาวรัสเซีย วลาดีมีร์ มาคารอฟ (Vladimir Makarov)

ด่าน "โนรัชเชียน" กลายเป็นประเด็นถกเถียงอย่างรุนแรงเนื่องจากเกมเพลย์อนุญาตให้ผู้เล่นมีส่วนร่วมโดยตรงในการก่อการร้ายโดยการฆาตกรรมหมู่ นักข่าวบรรยายพล็อตของด่านนี้ว่าไม่เป็นเหตุเป็นผลและจะดูถูกหากกดข้ามการเล่นด่านนี้ และเนื่องจากเนื้อหาที่ไม่น่าอภิรมย์ของด่านนี้ ทำให้ด่านนี้ถูกพิจารณาห้ามจำหน่ายในระดับนานาชาติ และเกมนี้ทั้งหมดจากประเทศรัสเซีย

เนื้อหาของด่าน
--------------

"โนรัชเชียน" เป็นด่านที่สี่ของเกม *คอลล์ออฟดิวตี: มอเดิร์นวอร์แฟร์ 2* ในโหมดผู้เล่นคนเดียว ในด่าน ผู้เล่นสวมบทของ โจเซฟ ออลเลน (Joseph Allen) ทหารเฟิร์สท์คลาสอาร์มีแรนเจอร์ซึ่งรับหน้าที่เป็นซีไอเอปลอมตัว ที่ซึ่งในด่านนี้เป็นส่วนหนึ่งของการรับภารกิจจากผู้พันเชพเพิร์ด (General Shepherd) ให้สวมรอยและลอบเข้าเก็บข้อมูลผ่านการได้รับความไว้ใจจากกลุ่มก่อการร้ายชาวรัสเซียที่นำโดย วลาดีมีร์ มาคารอฟ (Vladimir Makarov) ซึ่งในการสร้างความไว้ใจ ผู้เล่นจะต้องก่อการกราดยิงหมู่ที่ท่าอากาศยานนานาชาติซาฮาเยฟ (Zakhaev International Airport) ในมอสโก "โนรัชเชียน" เริ่มต้นด่านโดยผู้เล่นออกจากลิฟต์พร้อมกับมาคารอฟ และมือปืนอีกสามคน (วิคตอร์; Viktor, เลฟ; Lev และ คีริลล์; Kiril) ผู้ต่อมาทำการกราดยิงไปยังฝูงชนขนาดใหญ่ที่จุดตรวจรักษาความปลอดภัยของท่าอากาศยาน จากนั้นผู้เล่นและมือปืนเดินผ่านกองซากศพที่ถูกยิงและไล่ยิงให้มั่นใจว่าทุกรายเสียชีวิตหมด "โนรัชเชียน" มีลักษณะที่ไม่น่าอภิรมย์อย่างมากเมื่อเทียบกับด่านอื่น ๆ โดยเฉพาะจากเสียงกรีดร้องของผู้บริสุทธิ์ รวมถึงฉากการหนีตาย และเลือดที่กระจายไปทั่ว

ในด่านนี้ ผู้เล่นไม่ได้ถูกบังคับให้ยิงผู้บริสุทธิ์ แต่จะต้องเดินผ่านท่าอากาศยานไปตามเหตุกราดยิงที่เกิดขึ้น ตัวเกมเองไม่ได้สนับสนุนให้ผู้เล่นทำการยิงผู้บริสุทธิ์ และตัวละครมือปืนในฉากก็ไม่ได้แสดงอาการอะไรหากผู้เล่นไม่ยิงผู้บริสุทธิ์ ผู้เล่นสามารถยิงมือปืนได้ แต่พวกเขาจะตอบโต้ ทำให้ผู้เล่นทำภารกิจล้มเหลวและเริ่มต้นใหม่อีกครั้งที่เช็คพอยท์ล่าสุด หลังออกจากท่าอากาศยานได้ ผู้เล่นจะต้องยิงต่อสู้กับเจ้าหน้าที่เอฟเอสบี ซึ่งเจ้าหน้าที่ต้องถูกสังหารจึงจะผ่านด่านได้

ตอนจบด่าน มาคารอฟฆ่าออลเลน (ซึ่งผู้เล่นสวมบทอยู่) โดยการยิงเข้าที่หน้าอกนัดเดียวด้วยปืน M92SB ก่อนที่เขาและมือปืนจะขึ้นรถออกไป นอกจากนี้มาคารอฟยังบอกอีกว่าเขารู้แต่แรกแล้วว่าออลเลนเป็นคนอเมริกันที่ปลอมตัวแอบแฝงเข้ามา แต่เป้าหมายของเขาคือเพื่อให้เจ้าหน้าที่รัสเซียพบว่าผู้ก่อเหตุนี้เป็นคนอเมริกัน และจะ ประกาศสงครามต่อสหรัฐ ฉากของด่านตัดจบที่รถของมาราคอฟขับออกไปและเจ้าหน้าที่เอฟเอสบีพบตัวออลเลนซึ่งกำลังเลือดไหลอย่างสาหัส ฉากค่อย ๆ จางสีดำขึ้นพร้อมเสียงของมาราคอฟพูดว่า "The American thought he could deceive us. When they find that body... all of Russia will cry for war." (คนอเมริกันคิดว่าจะหลอกเราได้ แต่เมื่อพวกเขาพบศพนั้น... รัสเซียทั้งประเทศจะร่ำร้องให้ก่อสงคราม)

ก่อนจะเริ่มเล่นในโหมดผู้เล่นเดี่ยว ในเกมจะปรากฏข้อความเตือนว่าผู้เล่นสามารถเลือกข้ามด่านนี้ได้หากรู้สึกว่าเนื้อหา "ไม่น่าอภิรมย์หรือไม่น่าพอใจ" และต่อให้เลือกข้ามด่านนี้ ผู้เล่นก็จะไม่สูญเสียรางวัลความสำเร็จใด ๆ และไม่ถูกลงโทษในเกม

การตอบรับในระยะแรก
------------------

ก่อนที่เกม *คอลล์ออฟดิวตี: มอเดิร์นวอร์แฟร์ 2* จะถูกปล่อย ได้มีฟุตเทจจากด่าน "โนรัชเชียน" รั่วไหลอยู่บนอินเทอร์เน็ตอย่างผิดกฎหมาย แอ็กทิวิชันซึ่งเป็นผู้จัดจำหน่ายได้ยืนยันอย่างรวดเร็วว่ามีด่านนี้อยู่และให้ความกระจ่างเกี่ยวกับบทบาทของด่านนี้ในเกม ในแถลงการณ์ผ่านทางอีเมล โดยแอ็กทิวิชันระบุว่าด่านนี้ "ไม่อาจเป็นตัวแทนของเกมเพลย์โดยรวมของเกม *มอเดิร์นวอร์แฟร์ 2* ได้" วิดีโอกลายเป็นที่นิยมอย่างรวดเร็วท่ามกลางสื่อทั้งสื่อสายวิดีโอเกมและสื่อกระแสหลักอย่าง เอพี และ *เดอะการ์เดียน* นักข่าวระบุความความแพร่หลายของความนิยมในวิดีโอที่หลุดออกมานี้แสดงให้เห็นถึงความสำคัญทางวัฒนธรรมที่เกมนี้มี

ในขณะที่ *คอลล์ออฟดิวตี: มอเดิร์นวอร์แฟร์ 2* ได้รับการวิพากษ์วิจารณ์ในทางที่ดีเมื่อเกมปล่อยครั้งแรก นักข่าวจำนวนมากได้ตำหนิเนื้อหาของด่าน "โนรัชเชียน" มาร์ก ซีสแลค (Marc Cieslak) จาก บีบีซีนิวส์ ระบุว่าเขาเสียใจอย่างมากจากด่านดังกล่าว เนื่องจากด่านนี้เป็นการแสดงให้เห็นความเข้าใจของเขาต่ออุตสาหกรรมวิดีโอเกมว่าได้โตขึ้นแล้ว ("grown-up") พังทลายลง *ร็อก เพเพอร์ ช็อตกัน* โดย คีรอน กิลเลน วิจารณ์อย่างรุนแรงต่อด่านนี้ว่าไม่สามารถทำออกมาให้ได้เท่าความคาดหวัง เขาพบว่าพล็อตของด่านนั้นไม่สมเหตุสมผล และวิจารณ์ว่าการกดข้ามนั้นแสดงออกมาในรูปแบบศิลปะที่ให้ความรู้สึกน่าสงสารจนต้องหัวเราะออกมา ("laughably pathetic") ก่อนจะสรุปรวมด่านนี้ว่า น่าตกใจและโง่ ("dumb shock")

### การพิจารณาห้ามจำหน่าย

เนื้อหาที่ไม่น่าอภิรมย์ในด่าน "โนรัชเชียน" ทำให้รูปแบบนานาชาติของ *รางวัลความสำเร็จ* บางส่วนถูกตรวจพิจารณา แอ็คทิวิชันนำด่านนี้ออกทั้งด่านในเกมฉบับรัสเซีย ซึ่งทำไปเนื่องจากรัสเซียไม่มีระบบเรตเกมที่เป็นระเบียบนัก ในขณะที่มีรายงานบางส่วนเข้าใจผิดและรายงานว่าผลิตภัณฑ์ของเกมถูกเรียกคืนโดยสิ้นเชิงในรัสเซีย ในฉบับญี่ปุ่นและเยอรมนี ด่านนี้ถูกแก้ไขให้แสดงหน้าจอเกมโอเวอร์ หากผู้เล่นสังหารผู้บริสุทธิ์ในด่าน รวมถึงเปลี่ยนบทพูดตอนเปิดของมาราคอฟจาก "Remember, no Russian" (จำไว้นะ ห้ามมี[พูดภาษา]รัสเซีย) เป็น "Kill them; they are Russians" (ฆ่าพวกมัน [เพราะ]พวกมันเป็นคนรัสเซีย)

ฉบับที่ไม่มีการนำฉากนี้ออกได้รับเรตเกมที่สูงกว่า เช่นเรต M โดยคณะกรรมการจัดเรตสื่อซอฟต์แวร์บันเทิงในโซนอเมริกาเหนือ และ เซอร์ทิฟิเคท 18 โดยคณะกรรมการจัดประเภทภาพยนตร์ในสหราชอาณาจักร *คอลล์ออฟดิวตี: มอเดิร์นวอร์แฟร์ 2* เป็นเกมแรกในชุดคอลล์ออฟดิวตีที่ได้รับเรต 18 จากสหราชอาณาจักร ที่ซึ่งคณะกรรมการจัดประเภทภาพยนตร์ระบุไว้ว่าเป็นมาจากด่าน "โนรัชเชียน" โดยเฉพาะ

อ้างอิง
-------

1. 1 2  Marcus, Phillip; Hunsinger, Rich; Evans, Jordan; Bardecki, Ian; Terpening, Ammon; Toney, Jon (2009). *Call of Duty: Modern Warfare 2*. BradyGames. p. 30. ISBN 978-0-7440-1164-7.
2. ↑
3. 1 2 3 4  Payne, Matthew (April 2016). "The First-Personal Shooter". *Playing War: Military Video Games After 9/11*. New York University Press. pp. 80–84. ISBN 9781479805228.
4. ↑  Peckham, Matt (November 16, 2009). "Modern Warfare 2's Misunderstood Terrorist Level". *PC World*. p. 1. สืบค้นเมื่อ August 1, 2016.
5. ↑
6. 1 2  Peckham, Matt (November 2, 2009). "Is Call of Duty Modern Warfare 2 Terrorist Gameplay Artful?". *PC World*. สืบค้นเมื่อ August 1, 2016.
7. ↑  "Call of Duty: Modern Warfare 2". *Entertainment Software Rating Board*. n.d. สืบค้นเมื่อ August 1, 2020.
8. ↑
9. 1 2  Klepek, Patrick (October 23, 2015). "That Time *Call of Duty* Let You Shoot Up An Airport". *Kotaku*. Univision Communications. เก็บจากแหล่งเดิมเมื่อ 2016-08-12. สืบค้นเมื่อ August 1, 2016.
10. 1 2
11. 1 2  Gillen, Kieron (November 19, 2009). "Wot I Think: About That Level". *Rock, Paper, Shotgun*. เก็บจากแหล่งเดิมเมื่อ 2016-10-09. สืบค้นเมื่อ August 1, 2016.
12. ↑
13. 1 2 3  Thorsen, Tor (October 29, 2009). "Modern Warfare 2 massacre 'not representative of overall experience' - Activision". *GameSpot*. เก็บจากแหล่งเดิมเมื่อ 2018-08-20. สืบค้นเมื่อ October 8, 2018.
14. ↑
15. ↑  Kesten, Lou; Pearson, Ryan (October 28, 2009). "Leaked video game footage shows terrorist attack". Associated Press. คลังข้อมูลเก่าเก็บจากแหล่งเดิมเมื่อ October 31, 2009. สืบค้นเมื่อ October 8, 2018.
16. ↑  "Call of Duty: Modern Warfare 2". *Metacritic*. CBS Interactive. เก็บจากแหล่งเดิมเมื่อ 2016-12-03. สืบค้นเมื่อ August 1, 2016.
17. ↑  Orry, James (November 10, 2009). "BBC reporter 'saddened' but not 'shocked' by MW2". *VideoGamer.com*. Candy Banana. เก็บจากแหล่งเดิมเมื่อ 2016-08-17. สืบค้นเมื่อ August 1, 2016.
18. ↑
19. ↑  Welsh, Oli (November 17, 2009). "Activision chose to censor Russian MW2". *Eurogamer*. Gamer Network. เก็บจากแหล่งเดิมเมื่อ 2016-03-18. สืบค้นเมื่อ August 1, 2016.
20. ↑  Takahashi, Dean (November 16, 2009). "Updated: Modern Warfare 2 banned in Russia due to civilian massacre scene". *VentureBeat*. เก็บจากแหล่งเดิมเมื่อ 2013-08-04. สืบค้นเมื่อ January 20, 2019.
21. ↑  Welsh, Oli (November 17, 2009). "Modern Warfare 2 recalled in Russia?". *Eurogamer*. สืบค้นเมื่อ August 2, 2020.
22. ↑  Ashcraft, Brian (December 9, 2009). "Modern Warfare 2 Censored In Japan". *Kotaku*. Univision Communications. เก็บจากแหล่งเดิมเมื่อ 2016-07-23. สืบค้นเมื่อ August 1, 2016.
23. ↑  Watts, Steve (December 2, 2009). "Modern Warfare 2 Japanese Localization Misses the Point". *1UP.com*. UGO Networks. คลังข้อมูลเก่าเก็บจากแหล่งเดิมเมื่อ July 15, 2016. สืบค้นเมื่อ August 1, 2016.
24. ↑
25. ↑  "Modern Warfare 2". British Board of Film Classification. October 31, 2009. เก็บจากแหล่งเดิมเมื่อ 2018-05-16. สืบค้นเมื่อ May 26, 2018.

| * ด
* ค
* ก
*คอลล์ออฟดิวตี* |
| --- |
| เกม | 

|  |  |
| --- | --- |
| ยุคสงครามโลกครั้งที่สอง | 
* *คอลล์ออฟดิวตี*
	+ *ยูไนทิดออฟเฟนซิฟ*
	+ *ไฟนิสต์อาวเวอร์*
* *คอลล์ออฟดิวตี 2*
	+ *บิ้กเรดวัน*
* *คอลล์ออฟดิวตี 3*
	+ *โรดออฟวิทอรี*
* *เวิร์ลแอตวอร์*
* *เวิลด์วอร์ 2*
* *แวนการ์ด*

 |
| ยุคสงครามในปัจจุบัน | 
* *4: มอเดิร์นวอร์แฟร์*
	+ *รุ่นนินเท็นโด ดีเอส*
	+ *ภาครีมาสเตอร์*
* *มอเดิร์นวอร์แฟร์ 2*
	+ *โมบิลไลซ์*
	+ "โนรัชเชียน"
* *มอเดิร์นวอร์แฟร์ 3*
	+ *ดิไฟเอินซ์*
* *มอเดิร์นวอร์แฟร์ (พ.ศ. 2562)*
* *มอเดิร์นวอร์แฟร์ II (พ.ศ. 2565)*

 |
| ยุคสงครามเย็น | 
* *เวิร์ลแอตวอร์*
	+ *รุ่นนินเท็นโด ดีเอส*
	+ *ไฟนอลฟรอนต์*
	+ *ซอมบี้*
* *แบล็กออฟส์*
	+ *ซอมบี้*
* *แบล็กออฟส์ 2*
	+ *ดิคลาสิฟลาย*
* *แบล็กออฟส์ 3*
* *แบล็กออฟส์ 4*
* *แบล็กออฟส์ โคลด์วอร์*

 |
| ยุคอื่น ๆ | 
* *โกลต์*
* *แอดวานซ์วอร์แฟร์*
* *อินฟินิตวอร์แฟร์*

 |
| เล่นฟรี | 
* *ออนไลน์*
* *วอร์โซน*

 |
| มือถือ | 
* *สไตรก์ทีม*
* *ฮีโรส์*
* *โมบายล์*

 |

 |
| ผู้พัฒนาหลัก | 
* อินฟินิตีวอร์ด
* สเลดจ์แฮมเมอร์เกมส์
* เทลย์อาร์ช

 |
| 
* วิกิพีเดีย:หนังสือ Book
* หมวดหมู่ Category

 |